કેઈસી બિકાનેર સિકર ટ્રાન્સમિશન પ્રાઈવેટ લિમિટેડ(KBSTPL) પ્રોજેક્ટ અંતર્ગત 344 સર્કિટ કિલોમીટરની 400 કેવી D/C બિકાનેર-સિકર લાઈન છે. આ પ્રોજેક્ટ ડિસેમ્બર-2017માં ધમધમતો થયો હતો. અદાણી ટ્રાન્સમિશને કહ્યું છે કે 227.5 કરોડ રૂપિયામાં KBSTPLમાં તેણે 99.99 ટકા હિસ્સો ખરીદી લીધો છે. આ એક્વિઝિશનથી તેનું નેટવર્ક 12,923 સર્કિટ કિલોમીટરનું થઈ જશે, જે પૈકી 10,357 સર્કિટ કિલોમીટર કાર્યરત્ છે અને 2566 સર્કિટ કિલોમીટર બાંધકામના વિવિધ તબક્કામાં છે. અદાણી ટ્રાન્સમિશનના શેરનો ભાવ શુક્રવારે 178.1 રૂપિયા બંધ આવ્યો હતો અને કેઈસી ઈન્ટરનેશનલના શેરનો ભાવ 305.6 બંધ આવ્યો હતો. ઉપરોક્ત ડીલની શેરના ભાવ પર સોમવારે અસર જોવા મળશે.